RESOLUCIÓN do 24 de setembro de 2010, da Secretaría Xeral de Política Lingüística, pola que se anuncia a adxudicación das bolsas de estadías para investigadores de fóra da Comunidade Autónoma de Galicia e a súa formación en proxectos de investigación no Centro Ramón Piñeiro para a Investigación en Humanidades, convocadas por Orde do 10 de xuño de 2010 (Diario Oficial de Galicia número 114, do 17 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/09/2010

Con data do 17 de xuño de 2010 publicouse no Diario Oficial de Galicia a Orde do 10 de xuño de 2010 pola que se aproban as bases que rexerán o concurso público de bolsas de estadías para investigadores de fóra da Comunidade Autónoma de Galicia e a súa formación en proxectos de investigación no Centro Ramón Piñeiro para a Investigación en Humanidades.
Vista a proposta de adxudicación das bolsas formulada con data do 7 de setembro de 2010 pola comisión de selección constituída ao abeiro da base sétima da orde de convocatoria, e en virtude das competencias atribuídas por delegación, de acordo co establecido na Orde do 22 de abril de 2010 de delegación de competencias nos órganos superiores e periféricos da Consellería de Educación e Ordenación Universitaria (DOG nº 78, do 27 de abril), en relación co procedemento de concesión das bolsas establecido nas bases sétima e novena da orde de convocatoria, esta secretaría xeral
RESOLVE:
Primeiro.-Aceptar a proposta presentada pola comisión, e conceder as bolsas de estadías para investigadores de fóra da Comunidade Autónoma de Galicia no Centro Ramón Piñeiro para a Investigación en Humanidades aos candidatos que se relacionan no anexo I desta resolución.
De acordo coa base segunda da orde de convocatoria, o importe das bolsas incluirá unha asignación mensual de 850 euros e un seguro de asistencia médica e seguro combinado de accidentes.
Segundo.-Declarar finalizado o procedemento ao ter por desistida da petición de bolsa a persoa que se sinala no anexo II, por non presentar a documentación requirida no prazo establecido, en aplicación do disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, así como aceptar a desistencia expresa da persoa que se indica.
Terceira.-Contra esta resolución, que pon fin á vía administrativa, os interesados poderán interpoñer recurso potestativo de reposición ante a Secretaría Xeral de Política Lingüística no prazo dun mes a partir do día seguinte ao da súa publicación no Diario Oficial de Galicia, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de setembro de 2010.
P.D. (Orde 22-4-2010, DOG nº 78, do 27 de abril)
Anxo M. Lorenzo Suárez
Secretario xeral de Política Lingüística
Ver referencia pdf "18900D008P011.PDF"